นักร้องคนไหนดังสุด วงไหนเปิดบ่อยสุด สัมภาษณ์พิเศษ Gautam Talwar ครบ 1 ปี Spotify ประเทศไทย
บริการสตรีมมิงมิวสิกที่เปิดตัวในไทยไปเมื่อเดือนสิงหาคม ปี 2017 อย่าง Spotify ได้ฉลองครบรอบ 1 ปีไปเรียบร้อย ซึ่งระหว่างทางเราก็ได้ลองเล่นฟีเจอร์สนุกๆ จาก Spotify อยู่เรื่อยๆ โดยล่าสุด THE STANDARD ก็ได้โอกาสพูดคุยกับ Gautam Talwar กรรมการบริหาร Spotify เอเชียตะวันออกเฉียงใต้ และทำให้เราได้ข้อมูลเกี่ยวกับฟีเจอร์ใหม่ๆ ที่เราอาจจะได้ลองเล่นในอนาคต รวมไปถึงคอนเสิร์ตแรกของ Spotify ที่จะจัดในประเทศไทยวันที่ 20 ตุลาคมนี้ นอกจากนี้เรายังได้พูดคุยถึง Spotify แบบไทยๆ ที่ทำให้เราเข้าใจนิสัยการสตรีมมิงเพลงของคนไทยมากยิ่งขึ้นถ้าให้หาคำหนึ่งคำที่แทนนิสัยการฟังเพลงของผู้ใช้งาน Spotify ชาวไทยได้ คำนั้นจะเป็นคำว่าอะไรผมคิดว่าผู้ใช้งานของเรามีความ Adventurous เพราะทุกคนกล้าที่จะเปิดใจฟังเพลงใหม่ๆ จากศิลปินใหม่ๆ หากดูจากข้อมูลการสตรีมมิงที่เรามี จะเห็นได้ว่าผู้ใช้งานหลายๆ คนชอบที่จะเข้าไปฟังเพลย์ลิสต์ที่ Spotify คัดสรรมาให้ โดยเฉพาะจากหน้า Discover เราตั้งใจจะให้ผู้ใช้งานมีสิทธิ์ควบคุมประสบการณ์ในการฟังเพลงได้เอง เพื่อให้พวกเขาย้อนกลับไปฟังได้ทั้งเพลงโปรดของตัวเองตั้งแต่สมัยก่อน และหาเพลงใหม่ๆ ที่พวกเขาไม่เคยฟังด้วยได้ และเพื่อรองรับอุปนิสัยในการฟังเพลงของผู้ใช้งาน เราจึงมีเพลย์ลิสต์อย่าง Discovery Weekly ที่คัดสรรเพลงโดยยึดจากรสนิยมในการฟังเพลงของผู้ใช้งาน ซึ่งมีการอัปเดตทุกๆ วันจันทร์ และ Release Radar เพลย์ลิสต์รวมเพลงใหม่ที่ยึดจากศิลปินที่ผู้ใช้งานติดตาม และฟังบ่อยที่สุด ซึ่งอัปเดตทุกๆ วันศุกร์ ให้ผู้ใช้ Spotify อัปเดตเพลงที่ตัวเองชอบได้เรื่อยๆ Spotify เปิดให้บริการในไทยมาแล้ว 1 ปี จนถึงตอนนี้ถือว่าคนไทยติดใจ Spotify แล้วหรือยังตั้งแต่เราเปิดตัว Spotify ในประเทศไทย ผู้ใช้งานชาวไทยใช้เวลาสตรีมเพลงใน Spotify ไปแล้ว 81 ล้านชั่วโมง ผู้ใช้งานส่วนมากจะสตรีมเพลงในช่วงเวลาตั้งแต่ 7 โมงเช้า ถึง 11 โมง และตั้งแต่เวลาบ่าย 2 จนถึง 6 โมงเย็นเราตื่นเต้นที่ได้เห็นผู้ใช้งานจำนวนมากขึ้นหันมาใช้บริการสตรีมมิงมิวสิกเวลาที่พวกเขาต้องการฟังเพลง จุดประสงค์หลักในเอเชียตะวันออกเฉียงใต้คือ อยากมั่นใจได้ว่าผู้ใช้งานเอนจอยกับประสบการณ์การสตรีมมิงมิวสิกของ Spotify ผู้ใช้งาน Spotify ชาวไทยมีอุปนิสัยในการฟังเพลงที่แตกต่างจากผู้ใช้งานของประเทศอื่นบ้างไหมตอนที่เราเปิดตัว Spotify ในประเทศไทย เราใช้เวลาทำความเข้าใจและศึกษาว่า อะไรคือสิ่งที่กลุ่มเป้าหมายต้องการ ในทุกๆ ตลาดจะมีความแตกต่างกันอยู่ เพราะการสตรีมเพลง หรือการฟังเพลง มันเป็นประสบการณ์ส่วนตัวของแต่ละคน ดนตรีเป็นเครื่องมือที่ช่วยสะท้อนความรู้สึกที่ซ่อนอยู่ภายในของแต่ละคน และดนตรียังเป็นตัวที่เชื่อมผู้คนเข้าหากันอีกด้วย ประเทศไทยถือเป็นประเทศที่รักดนตรีมากๆ โดยเฉพาะอย่างยิ่งหากเสียงดนตรีเหล่านั้นอยู่บนบริการที่ช่วยเชื่อมผู้คน และกลุ่มสังคมต่างๆ เข้าหากัน ซึ่งเราเชื่อว่า Spotify ทำหน้าที่นั้นอยู่ เราทำให้แฟนๆ ได้ฟังเพลงที่ตัวเองรัก ตั้งแต่หมวดหมู่ของเพลงที่หลากหลาย ไปจนถึงการสร้างเพลย์ลิสต์ร่วมกับเพื่อน ส่วนเพลย์ลิสต์ที่ผู้ใช้งานในไทยสตรีมมากที่สุดคือ เพลงไทยยอดนิยม เพลงฮิตประเทศไทย และ K-Pop Daebakผู้ใช้งานชาวไทยใช้เวลาประมาณกี่ชั่วโมงในการสตรีมมิงเพลง ถ้าเทียบแล้ว พวกเราสตรีมเพลงกันเยอะกว่าประเทศอื่นหรือเปล่าโดยเฉลี่ยแล้วผู้ใช้งานชาวไทยใช้เวลาบน Spotify ประมาณ 2 ชั่วโมง ซึ่งก็ใกล้เคียงกับตลาดอื่นครับตอนนี้ Apple Music มีฟีเจอร์ใหม่ที่เปิดให้รับชมวิดีโอคอนเทนต์ต่างๆ อย่างการสอนแต่งเพลงจากศิลปิน คุณคิดอย่างไรกับการปล่อยฟีเจอร์ดังกล่าว แล้วในอนาคต Spotify จะมีปล่อยฟีเจอร์ หรือคอนเทนต์ที่เป็นวิดีโอด้วยหรือเปล่าผมไม่สามารถพูดแทน Apple ได้ แต่สำหรับเราแล้ว วิดีโอเป็นสื่อที่มีประโยชน์มาก และอยู่ในแผนกลยุทธ์ด้านคอนเทนต์ของเรา วิดีโอมีบทบาทมาก อย่างใน Spotify Enhanced Playlist ผู้ใช้งานสามารถดูออริจินัลวิดีโอได้ อย่างเพลย์ลิสต์ RapCaviar Viva Latino และ K-Pop Daebak อย่างไรก็ตามวิดีโอก็ยังไม่ได้รับการโปรโมตแพร่หลาย ซึ่งเราก็พยายามพัฒนาอยู่ตลอด เพื่อให้แฟนๆ และผู้ใช้งานมีประสบการณ์การสตรีมเพลงในแพลตฟอร์มของเราอย่างดีที่สุดอะไรที่ทำให้ Spotify แตกต่างจากบริการสตรีมมิงอื่นๆSpotify เป็นบริการสตรีมมิงมิวสิกระดับโลกที่ใหญ่ที่สุด ซึ่งมียอดผู้ใช้งานกว่า 180 ล้านคน ด้วยความที่เราเป็นแพลตฟอร์มที่มีความแพร่หลาย ผู้ใช้งานจึงสามารถสตรีมเพลงได้อย่างสะดวกสบายผ่านทุกอุปกรณ์ ตั้งแต่โทรศัพท์มือถือไปจนถึงคอมพิวเตอร์ หรือแม้กระทั่งบนรถ Spotify ทำให้คุณเชื่อมต่อกับเสียงดนตรีได้ทุกที่ ซึ่งเหนือกว่าแอปพลิเคชันอื่นๆด้วยเพลงกว่า 40 ล้านเพลง และกว่า 3 พันล้านเพลย์ลิสต์ ตั้งแต่เพลงไทยที่ดีที่สุด ไปจนถึงเพลงต่างชาติใหม่ล่าสุด ผู้ใช้งาน Spotify ก็จะสนุกไปกับช่องทางในการฟังเพลงโปรด หาเพลงใหม่ๆ และรู้จักศิลปินใหม่ๆ ที่ตรงกับความชอบของตัวเองแบบฟรีๆ และเรายังมีเพลย์ลิสต์อย่าง Discover Weekly Daily Mix และ Release Radar ที่จะช่วยคัดสรรเพลงตามความชอบของผู้ใช้งานแต่ละคน ซึ่งผู้ใช้งานทุกคนก็จะมีเพลย์ลิสต์ที่ต่างกันไปจากอุปนิสัยการฟังเพลงที่ต่างกัน และเพื่อต่อยอดประสบการณ์การฟังเพลงให้ดียิ่งขึ้น ผู้ใช้งานสามารถเลือกใช้ Spotify แบบฟรีๆ หรือจะเลือกการสตรีมเพลงแบบไม่ต้องฟังโฆษณาคั่นผ่านการสมัคร Spotify Premium ที่ผู้ใช้งานสามารถดาวน์โหลดเพลงเก็บไว้ฟังตอนออฟไลน์ ฟังเพลงไหน ตอนไหนก็ได้ แบบไม่มีข้อจำกัดในการ skip เพลง ไม่มีโฆษณาคั่น ล่าสุด Spotify เปิดตัว Spotify On Stage ด้วย คุณช่วยบอกเกี่ยวกับโปรเจกต์ในครั้งนี้หน่อยได้ไหม เราจะมีโอกาสได้เห็นอีเวนต์จาก Spotify ประเทศไทยมากขึ้นหลังจากนี้หรือเปล่าเพื่อเป็นการเฉลิมฉลองปีแรกในประเทศไทย พวกเราตื่นเต้นมากที่จะจัดงานคอนเสิร์ตครั้งแรกในประเทศไทย Spotify On Stage เป็นการเฉลิมฉลองให้กับศิลปินเบื้องหลังเพลย์ลิสต์ที่ถูกสตรีมมากที่สุดในประเทศไทย ที่ Spotify พวกเราเชื่อว่าดนตรีไม่มีพรมแดน และด้วยคอนเสิร์ตแรกครั้งนี้ เราจึงชวนกลุ่มคนที่รักเสียงดนตรี มาพบกับศิลปินที่พวกเขาชื่นชอบ คอนเสิร์ตจะจัดขึ้นในวันเสาร์ที่ 20 ตุลาคม ที่ Centerpoint Studio กรุงเทพฯ และมีศิลปินต่างชาติอย่าง Alan Walker และ Anne-Marie ร่วมด้วยศิลปิน K-Pop อย่าง Eric Nam และศิลปินไทยขวัญใจหลายๆ คน อย่าง Slot Machine และ Wonderframe หลังจากการเปิดตัวของ Spotify ในประเทศไทย และปีแรกที่ผ่านไปอย่างยอดเยี่ยม เราตื่นเต้นมากที่จะนำเสนออีเวนต์แรกที่ยิ่งใหญ่ครั้งนี้ในมุมมองของศิลปินที่มีการถกกันถึงประเด็นส่วนแบ่งรายได้ และความเหมาะสมทางด้านจริยธรรม แล้วในประเทศไทยเอง Spotify มีระบบการแบ่งส่วนแบ่งรายได้ให้กับศิลปินอิสระ และศิลปินที่มีค่ายเช่นเดียวกับประเทศอื่นๆ ไหมพวกเราผูกมัดกับอุตสาหกรรมดนตรี Spotify ให้พื้นที่กับศิลปิน ทั้งยังเป็นผู้สร้างการเชื่อมต่อกับแฟนๆ และผู้ฟังใหม่ๆ ที่ชื่นชอบผลงานของพวกเขา นอกจากเราจะให้พื้นที่ในการนำเสนอผลงานของศิลปินสู่ผู้ใช้งานกว่า 180 ล้านคนแล้ว เรายังสนับสนุนศิลปินผ่านเครื่องมือและบริการ ซึ่งจะช่วยให้พวกเขาเติบโตในอุตสาหกรรมดนตรีได้ นับจากเดือนตุลาคม ปี 2018 เราใช้งบประมาณกว่า 10000 ล้านยูโร ไปกับค่าลิขสิทธิ์ของศิลปิน ค่ายเพลง และผู้เผยแพร่งาน โดยในปี 2018 ค่าใช้จ่ายที่ใช้เพื่อถือลิขสิทธิ์ผลงานดนตรีของเราสูงขึ้นถึง 27% เมื่อเทียบกับปีก่อนด้วยคุณมองอนาคตของ Spotify ไว้อย่างไรในฐานะของบริษัท เรามีเป้าหมายที่จะปลดล็อกศักยภาพทางด้านความคิดสร้างสรรค์ของมนุษย์ ด้วยการให้โอกาสและช่องทางกับศิลปิน เพื่อให้พวกเขาสามารถสร้างรายได้ผ่านผลงานของตัวเอง และยังให้ช่องทางกับแฟนๆ ในการฟังเพลง และได้รับแรงบันดาลใจจากเพลงเหล่านั้นด้วยเช่นเดียวกับ Spotify ในประเทศไทย เราทำงานเพื่อให้ศิลปิน ผู้สร้างสรรค์ผลงาน และผู้ที่รักเสียงดนตรี ได้มั่นใจว่าพวกเขาจะได้ประโยชน์จาก Spotify ดนตรีไม่มีพรมแดน และเราจะพยายามเชื่อมต่อศิลปินเข้ากับแฟนๆ อย่างเช่นล่าสุด เราก็เชิญให้ Slot Machine ไปเล่นคอนเสิร์ตที่ประเทศอินโดนีเซียด้วยในฐานะที่เป็นตลาดหลักของเราในเอเชียตะวันออกเฉียงใต้ เราตั้งใจที่จะให้ความรู้และสร้างจิตสำนึกให้กับกลุ่มคนที่รักการฟังเพลง ในการฟังเพลงอย่างถูกกฎหมายและปลอดภัย เราเชื่อว่าอุตสาหกรรมดนตรีมีศักยภาพในการเติบโตอีกมาก และเราตื่นเต้นที่จะได้สนับสนุนผ่านอุตสาหกรรมมิวสิกสตรีมมิง จากผลการรายงานปี 2016 ของ Nielsen ระบุว่า 88% ของชาวไทย ฟังเพลงจากแอปพลิเคชัน และบริการสตรีมมิงมิวสิกเริ่มเป็นที่นิยมในไทย ด้วยความแพร่หลายของสมาร์ทโฟน และการเชื่อมต่ออินเทอร์เน็ตที่เพิ่มขึ้นเรื่อยๆ ทำให้เรามีโอกาสเติบโตยิ่งขึ้นเช่นเดียวกัน นอกเหนือจากนี้แล้ว เราจะยังคงเป็นแพลตฟอร์มที่ช่วยค้นพบสิ่งใหม่ๆ ทั้งสำหรับผู้ใช้งานและศิลปินSpotify เปิดตัวฟีเจอร์ใหม่ใน Spotify for Artists ที่ให้ศิลปินอิสระอัปโหลดผลงานเพลงเข้า Spotify ได้โดยตรง โดยไม่ต้องผ่านค่ายหรือตัวกลาง เล่าให้เราฟังเกี่ยวกับฟีเจอร์นี้หน่อยตั้งแต่เราเปิดตัว Spotify for Artists หนึ่งในความต้องการหลักๆ ของศิลปินคือ การอัปโหลดเพลงตัวเองเข้า Spotify ได้โดยตรง ศิลปินหลายคนบอกเราว่า อยากให้การแชร์ผลงานง่ายขึ้น ในช่วงไม่กี่เดือนที่ผ่านมา เราจึงทดสอบเครื่องมืออัปโหลดเพลงที่ง่าย สะดวก และโปร่งใส ใน Spotify for Artists ซึ่งตอนนี้ยังอยู่ในช่วง Beta และใช้งานได้ในสหรัฐอเมริกาเท่านั้นเราได้ยินมาว่าคุณมีประสบการณ์การทำงานที่ Disney มาก่อน เหตุการณ์ไหนที่ทำให้คุณบอกลาบริษัทที่มีประวัติมายาวนาน เจ้าของผลงานมากมาย มาเริ่มต้นใหม่กับบริษัทที่มีวัฒนธรรมองค์กรและแนวคิดธุรกิจที่ต่างกันมากๆ และการตัดสินใจดังกล่าวเปลี่ยนแปลงการทำงานของคุณอย่างไรบ้างSpotify และ Disney ต่างกันตรงที่ Spotify เป็นบริษัทที่แก่นหลักเป็นบริษัทดนตรี แต่มีการออกแบบแบบบริษัทเทคโนโลยี แต่ในเวลาเดียวกันทั้ง Spotify และ Disney ก็มีความเหมือนกันในความยึดมั่นและทุ่มเทในการเติมเต็มชีวิตของผู้คนผ่านความคิดสร้างสรรค์ของมนุษย์ ไม่ว่าจะด้วยดนตรีเหมือนที่ Spotify ทำ หรือภาพยนตร์และรายการทีวีอย่างที่ Disney ทำหลังจากการทำงานหลายปีที่ Disney ด้วยการพัฒนาองค์กรและขยายธุรกิจไปในระดับภูมิภาค ผมคิดว่ามันถึงเวลาที่จะเลือกโอกาสใหม่ที่ท้าทายกว่าเดิม Spotify มีวัฒนธรรมองค์กรที่สร้างสรรค์ แปลกใหม่ และรูปแบบธุรกิจที่กระตือรือร้นอยู่เสมอ ซึ่งถือว่าเป็นการตัดสินใจที่ถูกต้องของผม Spotify ยังเป็นแบรนด์มีเดียที่โตเร็ว ลงทุนในด้าน R&D (มุ่งเน้นการวิจัยและพัฒนา เพื่อเพิ่มคุณภาพของสินค้าและบริการ) และการบริหารแบบ Localisation (ปรับตัวสู่ท้องถิ่น) รวมทั้งแผนการเติบโตในเอเชียตะวันออกเฉียงใต้ ผมจึงตื่นเต้นมากที่ได้เป็นส่วนหนึ่งของทีมที่มีความกระตือรือร้น และวิสัยทัศน์ที่กว้างไกลคุณมีวิสัยทัศน์สำหรับ Spotify ในเอเชียตะวันออกเฉียงใต้อย่างไรทวีปเอเชียมีมรดกทางวัฒนธรรมและดนตรีมาเนิ่นนาน ดนตรีถือเป็นส่วนสำคัญในสังคมมาตลอดหลายปี และเป็นหนึ่งในไม่กี่อย่างที่ทำให้ผู้คนนับล้านในเอเชียตะวันออกเฉียงใต้เพลิดเพลินเสมอมา ทุกวันนี้เราเห็นผู้คนที่รักเสียงเพลงจำนวนมากหันมาใช้บริการสตรีมมิงมิวสิก และเลิกดาวน์โหลดเพลงผิดกฎหมาย ซึ่งถือเป็นข่าวที่น่ายินดี และ Spotify ก็ต้องการสร้างความมั่นใจว่าผู้สร้างสรรค์ผลงานทั้งหลายจะได้รับส่วนแบ่งรายได้อย่างเป็นธรรม และแฟนๆ ของศิลปินก็ฟังเพลงอย่างถูกต้องนอกจากเราตั้งใจจะเติบโตขึ้นเรื่อยๆ ในเอเชียตะวันออกเฉียงใต้แล้ว เรายังยึดมั่นในการเชื่อมโยงแฟนเพลงเข้ากับศิลปินผ่านแพลตฟอร์ม และการริเริ่มโครงการใหม่ๆ อย่าง Spotify on Stage จุดมุ่งหมายคือ การผลักดันความคิดสร้างสรรค์ นวัตกรรมเพื่อการเติบโต และเป็นผู้สนับสนุนหลักของอุตสาหกรรมดนตรี ทั้งระดับโลกและระดับท้องถิ่นภาพประกอบ: พิสูจน์อักษร:ศิลปินที่คนไทยสตรีมมิงเพลงผ่าน spotify สูงสุดในหนึ่งปีที่ผ่านมาศิลปินหญิงของไทย1 เอิ๊ต ภัทรวี2 วิโอเลต วอเทียร์3 วันเดอร์เฟรม4 ลุลา5 อิ้งค์ วรันธรศิลปินชายของไทย1 อะตอม ชนกันต์2 The TOYS3 เบิร์ด ธงไชย4 Illslick 5 แสตมป์ อภิวัชร์ศิลปินกลุ่มของไทย1 Room392 Bodyslam3 Lipta4 Tattoo Colour5 BNK48ศิลปินต่างประเทศที่คนไทยฟังบ่อยที่สุด1 BTS2 Ed Sheeran3 Taylor Swift4 Maroon 55 BLACKPINK
ตั้งแต่เราเปิดตัว Spotify ในประเทศไทย ผู้ใช้งานชาวไทยใช้เวลาสตรีมเพลงใน Spotify ไปแล้ว 81 ล้านชั่วโมง ผู้ใช้งานส่วนมากจะสตรีมเพลงในช่วงเวลาตั้งแต่ 7 โมงเช้า ถึง 11 โมง และตั้งแต่เวลาบ่าย 2 จนถึง 6 โมงเย็นการฟังเพลงมันเป็นประสบการณ์ส่วนตัวของแต่ละคน ดนตรีเป็นเครื่องมือที่ช่วยสะท้อนความรู้สึกที่ซ่อนอยู่ภายในของแต่ละคน และดนตรียังเป็นตัวที่เชื่อมผู้คนเข้าหากันอีกด้วยเพลย์ลิสต์ที่ผู้ใช้งานในไทยสตรีมมากที่สุดคือ เพลงไทยยอดนิยม เพลงฮิตประเทศไทย และ K-Pop Daebakจากผลการรายงานปี 2016 ของ Nielsen ระบุว่า 88% ของชาวไทย ฟังเพลงจากแอปพลิเคชัน และบริการสตรีมมิงมิวสิกเริ่มเป็นที่นิยมในไทย ด้วยความแพร่หลายของสมาร์ทโฟน และการเชื่อมต่ออินเทอร์เน็ตที่เพิ่มขึ้นเรื่อยๆ